শিমলা মির্চি
শিমলা মির্চি (অনু. :শিমলা মরিচ) ২০২০ সালে মুক্তিপ্রাপ্ত ভারতীয় হিন্দি ভাষার একটি চলচ্চিত্র, যা রমেশ সিপ্পী পরিচালনা করেছেন। এই চলচ্চিত্রে হেমা মালিনী, রাজকুমার রাও এবং রাকুল প্রীত সিংয়ের মতো অভিনয়শিল্পী অভিনয় করেছেন। এই চলচ্চিত্রটি যৌথভাবে রমেশ সিপ্পী, রোহান সিপ্পী এবং কিরণ জুনেজা প্রযোজনা করেছেন। এই চলচ্চিত্রের জন্য কোন ক্রেতা না পাওয়ায় চলচ্চিত্রটি মুক্তি পেতে ৫ বছর বিলম্ব হয়েছিল। এটি ২০২০ সালের ৩রা জানুয়ারি তারিখে মুক্তি পেয়েছিল।